12 
ä ses barons qui l’orent gaaignier; 
einz n’en retint vaillissant un denier. 
departi sunt li maues dieu lanier. 
c’est une chose qui Hiaumont fera irier. 
en l’ost Karlon out assez ä mangier. 
tex quatre pains donon por un denier: 
en l’un en out assez trois cheualier. 
et por deus sols a l’en un buef entier. 
il n’a en lor si affam& destrier 
qui n’ait aueine assez por un denier. 
et Sarrazin si n'ourent que manger. 
en l’ost Hiaumont out tens si tres chier 
qu'un pain i uent xv sols de denier, 
et de moton vaut v... . quartier. 
Hiaumont atendent, qui lor deuoit aidier. 
mais or porront par leisir baallier. 
d’icest conquest n’aront il recourier : 
c’or le mainent Alemant et Baiuier 
et la grant ost Karlemaine au uis fier. 
Seigner baron, or vos doi acointier. 
de duc Girart vos redoi acointier, 
qui de Viane se departi l’autrier 
et qui s’esploite de damledieu vengier. 
en sa compaigne sunt einquante millier 
de bones genz, qui ne sont pas lanier. 
ä nueues targes ni a ceul n’ait destrier. 
Bueues et Qlaires et Hernaut et Renier 
de l’oriflambe furent goffanonier, 
ı7Let douze contes, qui moult font ä proisier, 
” qui de lor terre sont A Girart renlier, 
et il le seruent quant il en a mestier. 
Girart parla con nobile princier. 
“Baron” dist il, “des or seroit mestier 
que nos pensons de damledieu vengier, 
qu’en Aspremont puissons monter premier. 
s’einz i est Karles, trop seromes lanier. 
la deuez vos vostre pris essaucier.” 
Li dus Girart durement se hasta 
ä tant de gent, comme li frans hons a. 
cincante mil auec lui amena. 
tant fist li vieus et tant fort esploita 
qu'il et sa gent en Aspremont puia. 
a une lieue, ce dist cil qui l’esma, 
de la grant tor que Agolant ferma, 
Girart du Frate la nuit se herberia. 
et dist li vies que ia ne se moura 
BEKKER: 
se... par forceene...edeli: 
mes Agolan, ce dit, i atendra. 
li rois Hiamon forment se dementa. 
grant duel demeine et tendrement plora 
de la uilte qui desbarete l’a 
crestiente que il onques n’ama. 
tant fist li rois et tant se porchaca 
que moult grant gent ensemble rauna. 
Mahomet iure qu’encor se combatra, 
ne ia son pere Agolant nu sara. 
Hiaumon cheuauche; o luisunt moult grant gent. 
einz ne fu hons tant eust hardement, 
se il creust en dieu omnipotent. 
il et si homme cheuauche fierement. 
encor se cuide vengier moult fierement. 
et dan Girart ne s’ataria noient, 
li uiez du Frate, qui moult ot hardement. 
Clairon apele, et Bouon ensement, 
Hernaut, Renier tost et isnelement. 
et dist Girart “or m’entendez, eflant. 
vez ci Hiamont par le mien escient, 
qui moult se peine de destruire no gent. 
issiez vos en tost et isnelement.” 
et dist Girart “or entendez, enflant, 
et con g’emploi en vos mon chasement.” 
et cil responnent “tot ä vostre commant.” 
pregnent les armes tost et isnelement; 
es cheuax montent, qui ne sunt mie lent. 
lor s’en issirent arm& moult noblement. 
la veissiez maint riche garnement 
encontre Fiaumont cheuauchier fjierement. 
a l’asembler i out fier noisement; 
de dars, de lances moult fier aiostement; 
maint escu fraint et maint hauberc sanglent; 
de brans d’acier si fier chaploiement. 
moult les reculent nos Francois asprement. 
saietes volent, quarriaus espessement 
Grant fu la noise, l’estor et la tencon. 
moult fierement iosteirent Borgueingnon. 
deuant les autres evos poignant Claron. 
l’espie drecie, destort le gonfanon, 
fiert Pinaprant le conseiller Hiaumont. 
Vescu li perce, l’auberc et l’auqueton ; 
le cuer li fent, le foie et le pomon. 
mort le trebuche tres enmi le sablon. 
et puis rocist Fauel et Glorion 
